open-index/open-wikipedia-markdown huggingface dataset:
Færøernes Kommando

**Færøernes Kommando** i Mjørkadalur på Streymoy er en nivå III kommandomyndighet i det danske forsvar og er underlagt Søværnets Operative Kommando (SOK). Dens oppgave er å ivareta riksfellesskapets suverenitet ved å overvåke farvannene og luftrommet omkring Færøyene. Kommandoen løser i tillegg oppgaver som fiskeriinspeksjon, sjøredningstjeneste, pasienttransport og andre oppgaver av samfunnsmessig karakter.

## Historie
Færøernes Marinedistrikt ble opprettet 5. september 1951 i Tórshavn.

Den 1. juni 1961 endret distriktet navn til Færøernes Kommando, og samme dato ble Marinestation Thorshavn opprettet som myndighet.

I 1963 ble Marine­stasj­onen på Hoyvíks­vegur 58 bygget og ble det nye tilholdssted for Færøernes Kom­mando, som inntil 1979 bestod av kommando­myndigheten (Fær­øernes Kom­mando), Marine­station Thorshavn og Flåde­­radio Thors­havn. Siden samlokaliseringen i 1979 har Færøernes Kommando vært felles myn­dighet­snavn.

1. januar 2001 ble den nye nivå II-myndighet opprettet, som fikk navnet Færøernes Kommando.

2. juli 2002 ble det avholdt en seremoni der Dannebrog ble firt for siste gang på Marinestasjonen. Nøkkelen til bygningene ble deretter overrakt Tórshavns borgermester. Den endelige utflytting var en realitet, og Mjørkadalur det nye tilholdssted for Færøernes Kommando.

Fra Mjørkadalur ble NATOs radaranlegg på Sornfelli i 749 meters høyde styrt. Radarstasjonen var et ledd i forsvaret av den nordlige polarkrets. Radaranlegget ble avviklet ved en liten seremoni 1. januar 2007 etter mer enn 40 års drift.

Det er tillatt for sivile å ferdes på fjellveien opp til radaranlegget, hvor det er panoramautsikt over Færøyene. Brakkene i er siden overtatt av kriminalomsorgen på Færøyene som Tórshavn arresthusid, eller Færøerne Arrest.

## Referanser


## Eksterne lenker
* Færøernes Kommandos hjemmeside
Slaget ved Gravelotte

**Slaget ved Gravelotte**, eller **slaget ved Saint-Privat** (fransk: bataille de Saint-Privat) ble utkjempet torsdag 18. august 1870. Dette ble det største og blodigste slaget under den fransk-prøyssiske krig.

## Bakgrunn
Etter at franskmennenes planer om å nå festningsbyen Verdun ble blokkert den 16. august under slaget ved Mars-La-Tour, trakk de seg tilbake til en sterk defensiv posisjon ca 10&nbsp;km vest for Metz.

## Slagets forløp
Franskmennene kunne under kommando av marskalk Bazaine stille med  menn og 520 kanoner mot tyskerne under generalstabssjef Moltke 188&nbsp;332 menn og 732 kanoner. 

Til å begynne med hadde tyskerne ingen fremgang og var nær ved å tape hele slaget etter flere dårlig planlagte angrep mot noen av de sterkeste franske stillingene. For eksempel viste den prøyssiske general Steinmetz ved Gravelotte fullstendig mangel på dømmekraft da han uten hensyn til tapene, angrep håpløst sammenblandet med infanteri, artilleri og kavaleri. 

Forsøkene ble like resultatløse hver gang. Det eneste som ble oppnådd var erobringen av St. Hubert gård og gjestgiveri som  var en fremskutt og utsatt posisjon av den franske stillingen, besatt av kun en bataljon og med liten taktisk betydning. Under det første store angrepet mot St. Privat stormet 18 000 prøyssiske soldater fra kongens garde nesten uten artilleristøtte i åpent lende mot VI korps  hovedstilling. Det endte i et blodbad med tap av 8000 mann, stort sett i løpet av 20 minutter. 

Da Bazaine forble passiv og ikke engang vurderte motangrep kunne tyskerne omgruppere og reorganisere seg. Etter å ha fått ytterligere forsterkninger fra blant annet  saksiske styrker og nå bruk av massivt artilleri, klarte de å bryte gjennom franskmennenes etterhvert sårbare og utsatte høyre fløy ved St. Privat. Da støtten fra den franske keisergarden omsider kom, var det for seint og de kunne bare hjelpe marskalk Canrobert til et noenlunde ordnet tilbaketog. Når det gjaldt II og III korps ledet av generalene Frossard og Lebœuf på venstre fløy ved Gravelotte, hadde de klart å holde de sterkt befestede stillingene intakt. Et hvert forsøk på å krysse den dype Mance-ravinen like øst for Gravelotte ble gang på gang slått tilbake av et voldsomt fransk skyts. I tillegg hadde også IV korps under general Ladmirault ved Amanvillers holdt stand. 

I stedet for å fortsette krigføringen dagen etter, trakk alle de franske styrkene seg tilbake til Metz i løpet av kvelden og natten etter nederlaget på høyre fløy. 

De tyske tapene ble over 20 000 skadde/drepte mot franskmennenes 12&nbsp;000 skadde/drepte/tatt til fange.

Det tapte slaget medførte at den franske Rhin-armeen ble innesluttet i festningsbyen Metz hvor de etter noen svake og mislykkede utbruddsforsøk til slutt den 27. oktober 1870 overgav seg med sin nesten 180&nbsp;000 mann store hær.

## Referanser


## Litteratur
*Elliot-Wright, Philipp (1993): *Gravelotte-St-Privat 1870.* Osprey Campaign Series #21. London: Osprey Publishing, ISBN 1-85532-286-2.o
* Hönig, Fritz August (1895): *Twenty-four hours of Moltke's strategy*, Royal Artillery Institution.

## Eksterne lenker
* Nettside om slaget
* Den franske hæren 1600-1900
Trestålormer

* se tekst

**Trestålormer** er en artsrik slekt av stålormer. De skiller seg ut ved å leve høyt oppe i trær, og ved at de har sterkere farger enn andre stålormer.

De har velutviklede lemmer, og gripehale for å kunne holde seg fast i greiner. Halen kan likevel kastes av dersom en fiende angriper. Beinplatene i huden vises ofte godt, og er rue. Hodet er bredt og flatt. Fargen er som regel grønn, men noen er blå, turkise eller brune. Noen arter har flekker i gult, oransje eller svart, og det finnes også arter med et mønster som etterligner mose og lav. Alle artene ser ut til å føde levende unger.

Utbredelsen omfatter høytliggende skogområder i Mellom-Amerika i det sørlige Mexico, Guatemala, El Salvador og Honduras. Her finnes de både i tåkeskog, og tørrere blandingsskog av eik og furu. De skjuler seg ofte i hule trær, og blant epifytter. Noen arter lever i tretoppene opptil 40 m over bakken, mens andre lever på skogbunnen blant trestammer og steiner.

Slekten *Abronia* ble gjennomgått i 1993 av Campbell & Frost. De fant ut at det er 23 arter, fordelt på seks underslekter *Abaculabronia*, *Abronia*, *Aenigmabronia*, *Auriculabronia*, *Lissabronia* og *Scopaeabronia*. I ettertid er det oppdaget flere arter, så antallet er nå 27.

To ulike arter av trestålormer forkommer aldri, eller i hvert fall svært sjelden, i det samme området. Mange av artene har en svært begrenset utbredelse, og er truet av utryddelse.

## Referanser



## Eksterne lenker
* 
* Tetrapod Zoology: Arboreal alligator lizards – yes, really 
* Mexico Herpetology: ''Abronia''
Glasslanger

* *[[Ophisaurus attenuatus]]*
* *[[Ophisaurus buettikoferi]]*
* *[[Ophisaurus ceroni]]*
* *[[Ophisaurus compressus]]*
* *[[Ophisaurus gracilis]]*
* *[[Ophisaurus hainanensis]]*
* *[[Ophisaurus harti]]*
* *[[Ophisaurus incomptus]]*
* *[[Ophisaurus mimicus]]*
* *[[Ophisaurus sokolovi]]*
* *[[Ophisaurus ventralis]]*
* *[[Ophisaurus wegneri]]* 

**Glasslanger** er en slekt stålormer. De mangler lemmer, men er ikke slanger, noe en kan se på at de har bevegelige øyelokk, og synlig øreåpning. Navnet kommer av at halen ofte knekkes av, når glasslangene føler seg truet.

Disse fleste artene av disse øglene lever i Asia fra India til Kina og Indonesia. Det finnes også noen arter i det sørøstlige Nord-Amerika.

Den europeiske og vestasiatiske scheltopusiken, og marokkansk glasslange ble tidligere regnet til slekten *Ophisaurus*. Genetiske studier har vist at stålormen, *Anguis fragilis*, i tilfelle hører hjemme midt i *Ophisaurus*. For å holde slekten monofyletisk er de to førstnevnte artene nå flyttet til egne slekter.

## Eksterne lenker
*
Carl Vilhelm Jessen

**Carl Vilhelm Jessen** (født 10. juli 1764 i Fredensborg, Danmark, død 30. mars 1823 på St. Thomas, Dansk Vestindia) var en dansk sjøoffiser og guvernør på St. Thomas og St. Jan i perioden fra 1822 til sin død i 1823.

Jessen var øverstkommanderende på «Prinds Christian Frederik» under trefningen ved Sjællands Odde.

Han ble 28. januar 1809 utnevnt til ridder av Dannebrogordenen.

Jessen døde på St. Thomas og ble begravet der. I 1901 ble han ført til Danmark og gravlagt i Holmens kirke i København.

## Militær karriere
* Kadett i 1766
* Sekondløytnant i marinen i 1782
* Premierløytnant i 1789
* Kapteinløytnant i 1796
* Kaptein i 1803
* Kommandørkaptein i 1810
* Kommandør i 1815 
* Kontreadmiral i 1822

## Referanser


## Eksterne lenker
*  Dansk biografisk Lexikon om Carl Vilhelm Jessen
Jo (navn)

**Jo** er en kortform av navn som begynner på *Jo-*. Navnet er mest utbredt som mannsnavn i Norge, men på verdensbasis er navnet mest vanlig som kvinnenavn. En navnebærer er den norske forfatteren Jo Nesbø.

## Etymologi
*Jo* kommer fra navnet *[[John]]* som kommer fra *[[Johannes (navn)|Johannes]]*. *Johannes* er en latinsk form av det greske navnet *[[Ioannes]]*.

*Ioannes* er gresk Ιωαννης (*Ioannes*). *Ioannes* kommer fra hebraisk *Yochanan* og betyr «Gud er nådig».

*Johannes* er ett av de mannsnavn som har gitt opphav til flest variasjoner. *Johan, John, Jan, Hannes, Jon, Jöns, Jens, Heinz* og *Hans* er alle varianter eller kortformer som forekommer i germanske språkområder, i romanske språkområder fins former som *Juan* (spansk), *Giovanni* (italiensk), *Jean* (fransk). Navnet *Ivan* er den russiske formen av *Johannes*.

## Utbredelse
I USA er navnet mest brukt som kvinnenavn. 

*Jo* er i dag et vanlig kvinnenavn blant annet i Japan, Taiwan, Libya og Australia.

|}

Navnet *Jo* var vanlig i Norge i 1970-årene og hadde en popularitetstopp med 0,2 % i 1971.

*Jo* er i dag et vanlig mannsnavn i Madagaskar og Sør-Korea.

|}

## Kjente personer med navnet
Personene i listene er ordnet kronologisk etter fødselsår.
### Menn
* Jo Jones (1911–1985), amerikansk jazz-trommeslager
* Jo Grimond (1913–1993), britisk politiker
* Jo Cals (1914–1971), nederlandsk statsminister
* Jo Privat (1919–1996), fransk trekkspiller og komponist
* Jo Benkow (1924–2013), norsk høyrepolitiker, tidligere stortingspresident
* Jo Bonfrère (født 1946), nederlandsk fotballspiller og trener
* Jo Kondo (født 1947), japansk komponist og dirigent
* Jo Vandeurzen (født 1958), belgisk politiker
* Jo Nesbø (født 1960), norsk forfatter, musiker og tidligere økonom
* Jô (født 1987), brasiliansk fotballspiller (João Alves de Assis Silva)
* Jo Inge Berget (født 1990), norsk fotballspiller
* Jô Santos (født 1991), brasiliansk fotballspiller
### Kvinner
* Jo Bonger (1862–1925), nederlandsk kunsthandler og svigerinne til Vincent van Gogh
* Jo Ann Robinson (1912–1990), amerikansk borgerrettsaktivist
* Jo Van Fleet (1915–1996), amerikansk teater- og filmaktør
* Jo Stafford (1917–2008), amerikansk sanger innen tradisjonell pop
* Jo Brand (født 1957), britisk komiker, forfatter og skuespiller
* Jo Durie (født 1960), britisk tennisspiller
* Jo Walton (født 1964), walisisk-kanadisk fantasy- og science fiction-forfatter
* Jo Dee Messina (født 1970), amerikansk countryartist
* Jo Frost (født 1970), britisk TV-personlighet og barneoppdragelsesekspert
* Jo Beth Taylor (født 1971), australsk TV-programleder og sanger
* Jo Pavey (født 1973), britisk langdistanseløper og OL-deltaker
* Jo O'Meara (født 1979), britisk sanger
* Jo Konta (født 1991), britisk tennisspiller

## Referanser


## Eksterne lenker
*
Ullevål skole

**Ullevål skole** er en barneskole som ligger i John Colletts allé i Ullevål Hageby i Oslo. Skolen ble bygget i 1926, og har cirka 460 elever. Den ble utformet av arkitekten Harald Hals.

Skolen har også en egen avdeling for skolefritidsordningen.

## Rektorer
* 2021-: Silje Ween
* 2017-2021: Maria Hägnefelt
* Hanne Grønn Larsen

## Eksterne lenker
*
Skarsfjord kraftverk

**Skarsfjord kraftverk** er et vannkraftverk på Ringvassøya i Tromsø kommune i Troms fylke.

Kraftverket utnytter et fall på 152 meter fra Krokvatnet til havnivå i Skarsfjorden. Svartevatnet er oppdemmet og brukes som hovedmagasin for verket.

Det er installert en horisontal francisturbin på 4 MW. Midlere årsproduksjon er på 18 GWh.

Eier og operatør er Troms Kraft Produksjon AS. Bygd i 1922 og renovert i 1994.

## Referanser


## Kilder
* 
* NVE vannkraftdatabase
* Troms Kraft
Liste over episoder av The O.C.

Dette er en **liste over episoder av ''[[The O.C.]]**''. Serien gikk på Fox i USA fra 2003-2007, i Norge gikk den på TV3. 
Den første sesongen hadde totalt 27 episoder, den andre sesongen hadde 24, den tredje sesongen hadde 25 og den fjerde og siste sesongen hadde 16 episoder. Totalt ble det laget 92 episoder. Den siste episoden av serien ble vist 22. februar 2007 i USA. I Norge ble den vist i juni.

## Episodene
### Sesong 1: [[2003]]&ndash;[[2004]]
27 episoder

### Sesong 2: [[2004]]&ndash;[[2005]]
24 episoder

### Sesong 3: [[2005]]&ndash;[[2006]]
25 episoder

### Sesong 4: [[2006]]&ndash;[[2007]]
16 episoder
Lichenometri

**Lichenometri** (av engelsk *lichen* som betyr lav) er en metode utviklet på 1950-tallet for å analysere tilvekst av lav på steinflater for enten å minimumsdatere underlaget eller aldersbestemme laven. En kan også benytte lichenomtri for å datere endringer i vannstand, glasiale utvaskinger, ras og steinfall, arkeologiske strukturer og tidligere utbredelser av permanent snødekke. 

Metoden baserer seg på et prinsipp om at det største lav-individet som vokser på et underlag også er det eldste individet. Om en da kjenner artens tilvekstkurve, kan en tidfeste når underlaget senest ble avdekket. Tilvekstkurven kan etableres ved å måle den største størrelsen på en lav på et underlag av kjent alder slik som gravstener, historiske stenbygninger eller enkelte morener. En kan også følge enkelte individer av en lavart med ulik størrelse over noen år og gjøre målinger av disse. Selv om tilvekstkurven er ulik for den enkelte lavart gjelder det at tilveksten er forholdsvis rask i begynnelsen, for så å avta til en mer konstant rate. Den mest vanlige lavarten innen lichenometri er kartlav (*Rh. Geographicum*)

## Kilder
*
**Olga Solomina, Mikhail Ivanov, Tom Bradwell*. Lichenometric studies on moraines in the Polar Urals .
Villa Forni Cerato

**Villa Forni Cerato** i Montecchio Precalcino i Veneto er en villa designet av den italienske renessansearkitekten Andrea Palladio. Den er en av villaene i Veneto som UNESCO har satt på sin liste over verdensarven. 

Girolamo Forni var ikke adelig, men velstående trelasthandler som har vært leverandør til en rekke av Palladios byggeprosjekter. Det første av disse var Palazzo Chiericati. Han var kulturelt interessert og medlem av Accademia Olimpico. Villaen er resultatet av en ombygging av et eksisterende bygg. 

Villaen er enkel, noe som kan skyldes at dette ikke var en villa for en adelig klient. Imidlertid har denne enkelheten skapt tvil om det virkelig er Palladio som har tegnet den. 

## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Melonas

***Melonas*** er en norsk humorserie med Stine Buer, Pernille Sørensen og Kristin Skogheim som gikk på NRK1 fra 2002 til 2006. Programmet besto av en rekke humoristiske sketsjer med de tre damene i hovedrollene. De to første sesongene gikk på torsdager, den tredje på lørdager.

Premieren ble sett av 342 000 og hadde en markedandel på 30,9 % i riksuniverset. Premieren av tredje sesong ble sett av 767 000. De to første sesongene ble i snitt sett av over 600 000, mens den tredje lå på rundt 700 000.

Serien vant publikumsprisen under Komiprisen 2005.

## Referanser


## Eksterne lenker
*
Grosvold

:*For kultur-programmet fra 2000 med samme tittel (også ledet av Anne Grosvold) se: [[Grosvold (2000)]]*

***Grosvold*** er et norsk talkshow med Anne Grosvold som gikk på NRK1 fra 2007 til 2009. Programmet ble også sendt også på den svenske kanalen SVT 2. Programmet erstattet ''Først og sist med Fredrik Skavlan'' og ble erstattet av det svensk-norske talkshowet *[[Skavlan]]*. 

Programmet gikk hver fredag etter ''Nytt på nytt'' og var en del av den såkalte Gullrekka.

## Seertall
Etter en sterk åpning på 919 000 seere, mistet programmet drøyt 200 000 seere i oktober. Våren 2009 hadde programmet flere ganger over en million seere. Siste sending ble sett av 762 000.

## Referanser
Chengdu J-10

J-10 er et forholdsvis nytt kinesisk multirolle jagerfly. Det ble deklassifisert helt i slutten av 2006, før dette var hemmeligholdet rundt flyet såpass at man visste lite om det. Flyet antas å være "4,5 generasjon" og sånn sett i samme klasse som mange fly vestlige land bruker.

Programmet startet som svar på Sovjetunionens nye jagerfly Su-27 og MiG-29 på 70-tallet. Flyet skal være Kinas nye hovedjagerfly. Flyet skal også eksporteres til Pakistan, som har vært en militærpartner med kineserne siden Pakistan ble nektet kjøp av vestlig militært utstyr etter prøvespregningene av atomvåpen på 90-tallet.

## Eksterne lenker
* Chengdu (AVIC) J-10 (Vigorous Dragon) / F-10 Vanguard
Koffert

**Koffert** er en stiv, eskelignende veske med hengslet lokk, lås og håndtak, som først og fremst brukes til oppbevaring og transport av bagasje under reiser. Størrelsen kan variere, men kofferter er sjelden større enn cirka &nbsp;(384&nbsp;L), siden de ellers blir uhåndterlige under reisen. «Amerikakoffert» eller trunk var større, men da vanligvis med håndtak i kortsidene slik at de kunne bæres av to personer.

Materialene har variert, fra papp, via lær (svinelærskoffert), forskjellige kunststoffer, med innebygd treramme og metallkofferter (mest aluminiumslegeringer) til dagens utgaver som består av 100% kunststoffer. Formen på nyere utgaver er ofte mer avrundet enn eldre for lettere reingjøring og tilpasset moteriktig design.

Dagens kofferter er enten av skalltypen, det vil si at der er et stivt skall av plast (egentlig to som er hengslet sammen), som er armert med sterke fibre for å gi både stivhet og bruddstyrke. Andre kofferter er bare stivet av nok til å beholde fasongen og bevare innholdet på innsiden. Disse har vanligvis glidelåslukning. Den myke typen er ofte lettere enn en skallkonstruksjon, og foretrekkes av mange som tenker bagasjevekt, for eksempel på fly.

Mange kofferter er nå utstyrt med to eller fire hjul, og forskjellige typer uttrekkbare hanker som gjør det mulig å taue dem uten å løfte mer enn maksimum halve vekten. Slike kofferter kalles gjerne for **trillekoffert**,

En spesiell type mindre, svarte kofferter til kontorbruk, en slags stive dokumentmapper, kalles ofte «stresskofferter».

## Se også
* Bag
* Dokumentmappe
* Kiste
* Kofferthumor
* Rumpetaske
* Ryggsekk
* Skulderveske, bag eller veske med en lang stropp
* Veske
Dataorm

**Dataorm** er en variant av et datavirus som ikke trenger noen vert for spredning. Den har de mekanismer selv som trengs for spredning, men opptrer forøvrig på samme måte som et datavirus.

I tillegg til reproduksjon, kan både virus og ormer ha andre funksjoner. De kan være harmløse, og ikke ha annen funksjon enn spredning, til svært destruktive ved å slette alle data på harddisk og alle lagringsmedia som senere settes inn i maskinen. De kan være tidsbomber som går av på en gitt tid, eller logiske bomber som går av under en gitt forutsetning eller handling. Ofte er ormer benyttet for å avlytte brukeres passord og for å skaffe kontroll, og ta over maskinen. Ofte spres de gjennom e-post, og sender seg selv videre til alle på adresselista i e-postprogrammet. Det minste kjente dataviruset er på 13 byte.

Conficker fra 2008 er et av mange eksempler på dataormer.

## Eksterne lenker

* The Wildlist  – liste over virus og dataormer «i det fri», dvs funnet av datasikkerhetsselskaper (engelsk)
* Jose Nazario diskuterer dataormer – oversikt over dataormer av en kjent sikkerhetsekspert (engelsk)
* Vernalex.com veiledning for å fjerne dataorm – informasjon om bakgrunn for dataormer, hvordan fjerne de og forebygging (engelsk)
* Informasjon om dataormer (engelsk)
Troy Kemp

**Troy Kemp** (født 18. mars 1966 i Nassau)  er en tidligere friidrettsutøver fra Bahamas som konkurrerte i høydehopp.

Kemp ble verdensmester i høydehpp i VM i friidrett 1995 i Göteborg med et hopp på 2,37. I finalen klarte han 2,37 i sitt andre forsøk, mens regjerende verdensmester og verdensrekordholder kubanske Javier Sotomayor klarte høyden i sitt tredje og siste forsøk. På neste høyde 2,39 rev de begge ut seg og Kemp var dermed verdensmester. 12. juli 1995 hoppet han 2,38 i Nice som er hans person-, Bahamas nasjons- og Commonwealth-rekord.
 
## VM-medaljer
* VM 1995  Göteborg - **gull** i høydehopp
## Eksterne lenker
*
Vjatsjeslav Voronin

**Vjatjeslav Nikolajevitsj Voronin** (russisk: Вячеслав Николаевич Воронин, født 5. april 1974 i Ordzjonikidze  i Nord-Ossetia i Den russiske sovjetiske føderative sosialistrepublikk i Sovjetunionen) er en russisk friidrettsutøver som konkurrerer i høydehopp.

Voronin ble verdensmester 1999 i Sevilla med et hopp på 2,37 foran canadiske Mark Boswell (2,35) og Martin Buß (2,32) fra Tyskland. Han vant også innendørs-EM 2000. Hans personbeste er 2,40

## VM-medaljer
* VM 1999  Sevilla - **gull** i høydehopp
* VM 2001  Edmonton - sølv i høydehopp
## Referanser


## Eksterne lenker
*
Trinity College (Cambridge)

**Trinity College** er et av de mange kollegiene under University of Cambridge i England. Trinity ble grunnlagt i 1546 og er den største av alle skolene i Cambridge og Oxford, med omtrent 660 bachelorstudenter, 430 masterstudenter, og over 160 «fellowstudenter». 

## Et rikt lærested
Det er også den desidert rikeste Oxbridge-skolen med en anslått finansiell styrke på ca. 700 millioner pund. I tillegg er Trinitys landområder forsikret for omtrent 266,5 millioner pund (dette inkluderer ikke alle anleggsmidlene). Trinity anser seg selv som «en verdensledende, akademisk institusjon med et enestående rulleblad på utdanning, læring og forskning». På studentbasis anser de seg som en av de best utrustede utdanningsinstitusjonene i verden. I likhet med sin søsterskole, Christ Church College i Oxford, har den tradisjonelt blitt ansett som den mest aristokratiske av alle Cambridge-skolene. Kong Edvard VII, Kong Georg VI og prins Charles gikk på Trinity College.

## Historie

Lærestedet ble grunnlagt av kong Henrik VIII av England i 1546 ved å slå sammen to eksisterende collager: *Michaelhouse* (grunnlagt av Hervey de Stanton i 1324), og *King’s Hall* (etablert av kong Edvard II i 1317 og grunnlagt på nytt av kong Edvard III i 1337).

På denne tiden hadde kong Henrik utslettet og ekspropriert kirkeeiendommer fra abbedier og klostre. Kongen fikk gjennomført loven i parlamentet som tillot ham å undertrykke og konfiskere eiendommene til hvilket college han måtte ønske. Universitetene i Oxford og Cambridge, som begge var religiøse institusjoner og ganske rike, hadde grunn til å frykte at de sto nest i rekken. 

Universitetene benyttet sine politiske kontakter til å bønnfalle kongens sjette hustru, Katarina Parr. Dronningen overtalte kongen til ikke å stenge universitetene, men isteden opprette et nytt college. Kongen ønsket derimot ikke å bruke egne midler og løste oppgaven ved å slå sammen to eksisterende colleger (*King’s Hall* og *Michaelhouse*) og syv studenthjem (*Physwick* (tidligere del av *[[Gonville and Caius College, Cambridge]]*), *Gregory’s, Ovyng’s, Catherine’s, Garratt, Margaret’s*, og *Tyler’s*) for å opprette Trinity. Dette, kombinert med landområder konfiskert fra kirken gjorde at Trinity ble det største og rikeste college i England.

De fleste av collegets viktigste bygninger ble oppført på 1500- og 1600-tallet. Thomas Nevile, som ble *master* (rektor) i 1593, ombygde og omformet mye av lærestedet. Dette arbeidet omfattet en utvidelse og fullførelse av *Great Court*, og konstruksjonen av *Nevile’s Court* og elven Cam. Nevile’s Court ble fullført på slutten av 1600-tallet da biblioteket *[[Wren Library, Cambridge|Wren Library]]*, formgitt av den store arkitekten Christopher Wren, ble bygget.

På 1900-tallet var Trinity College og King’s College i flere tiår steder hvor en elitistisk og hemmelig forening kalt Cambridge Apostles (*Cambridge-apostlene*) ble rekruttert.

Det fulle og offisielle navnet for lærestedet er «The Master, Fellows and Scholars of the College of the Holy and Undivided Trinity in the Town and University of Cambridge».

## Referanser


## Eksterne lenker
*
Martin Buß

**Martin Buß** (født 7. april 1976 i Berlin) er en tidligere tysk friidrettsutøver som konkurrerte i høydehopp.

Buß kom på niendeplass i sitt første VM i Athen i 1997. To år senere i VM 1999 i Sevilla hoppet han 2,32 og tok bronse bak russiske Vjatsjeslav Voronin (2,37) og Mark Boswell (2,35) fra Canada.  Buß misset OL 2000 i Sydney på grunn av skade, men kom sterkt tilbake året etter. Han ble verdensmester i 2001 i Edmonton med et hopp på 2,36 foran de russiske hopperne Vjatsjeslav Voronin og Jaroslav Rybakov som begge fikk sølv med høyden 2,33. Buß misset også OL 2004 i Athen på grunn av skade og han gav opp sin hoppekarriere i 2006 på grunn av de mange skadene. Hans personbeste 2,36 skriver seg fra 8. august 2001 satt i VM i Edmonton i Alberta i Canada.

## VM-medaljer
* VM 2001  Edmonton - **gull** i høydehopp 
* VM 1999  Sevilla - bronse i høydehopp

## Referanser


## Eksterne lenker
*
Jacques Freitag

**Jacques Freitag** (1982–2024) var en sørafrikansk friidrettsutøver som konkurrerte i høydehopp.

Freitag vokste opp i Bronkhorstspruit, femti kilometer øst for Pretoria. Han er 2,04 meter høy og hans mor, Hendrina Pieters, ble i 1973 sørafrikansk mester i høydehopp og har et personbeste på 1,74. Freitag vant verdensmesterskapet for ungdom i 1999 og for juniorer i 2000. Han ble verdensmester for seniorer 2003 i Paris med et hopp på 2,35 foran svenske Stefan Holm (2,32) og Mark Boswell (2,32) fra Canada. Freitag har 2,38 som personbeste utendørs fra 2005.

I juli 2024 ble han ble funnet skutt i Sør-Afrikas administrative hovedstad Pretoria. Politiet etterforsker saken som drap.
 
## VM-medaljer
* VM 2003  Paris - **gull** i høydehopp

## Referanser


## Eksterne lenker
*
Stillehavstorsk

**Stillehavstorsk** (*Gadus macrocephalus*) er en fiskeart i torskefamilien som ligner på atlanterhavstorsk. Den er en viktig kommersiell art, og det foregår et omfattende fiske etter den.

## Eksterne lenker
* 
* Fishbase om ''Gadus macrocephalus'' Besøkt 3. september 2007
Salsa (TV-serie)

***Salsa*** er et norsk talk-show om sex og samliv som ble sendt på TVNorge i 2001. Programmet ble ledet av skuespiller Kim Kolstad. Med seg hadde han lege Kjell-Olav Svendsen som fagekspert og Tina B. Christensen som utegående reporter. *Salsa* hadde et mer underholdningspreg enn de mer tradisjonelle informasjons-baserte samlivsprogrammene som til da hadde blitt sendt på TV. Programskaperne kalte det selv for et «erotisk TV-show».

Programmets hadde de mellom 18 og 35 år som målgruppe. Det ble sendt på tirsdager og var basert på en svensk serie kalt *Fråga Olle*.

Programmet hadde besøk av en rekke kjente personer, blant annet Frithjof Wilborn, Lisa Stokke, Tommy Steine, Elisa Røtterud, Kaia Huuse, Tom A. Haug, Nils Ole Oftebro, Hans Petter Buraas og Susan Badrkhan.

## Mottagelse
Programmet ble dårlig mottatt av kritikerne. Dagbladets anmelder kalte det «Flatt og banalt», Aftenpostens anmelder mente han verken ble klokere eller særlig underholdt mens VGs anmelder kalte det pinlig og spekulativt og gikk hard ut mot både konseptet og programlederen.

Premieren ble sett av 318 000.

## Referanser
Sejer – Djevelen holder lyset

***Sejer – Djevelen holder lyset*** er en norsk krim- og dramaserie om etterforskeren Konrad Sejer som gikk på NRK1 2002. Serien er basert Karin Fossums bok med samme tittel fra 1998. Rollen som Konrad Sejer spilles av Bjørn Sundquist. Regi er ved Eva Isaksen og manus ved Åse Vikene.

Premieren ble sett av 571 000.

## Handling
Robert er forelsket i Anita, og hun gjengjelder følelsene hans. Han er stille og tilbaketrukket, mens hun er pen, utadvendt og populær. En kveld er hybelverten til Robert borte, så Robert benytter anledningen til å ha en skikkelig fest. Hit kommer det også to ubudne gjester, kompisene Zipp og Andreas. Zipp får det for seg at han skal prøve å sjekke opp Anita og dette får Robert til å se rødt. Han griper et gevær, sikter på Zipp, men det er Anita han treffer. Andreas og Zipp får panikk og stikker av. De ender etterhvert opp hos den merkelige Irma Funder. Hun er 60 år, stygg, uelsket og ensom. Irma lever sitt stille regelmessige liv uten å plage noen, helt til den dagen hennes skjøre fasade splintres av ungguttene. 

Politiførstebetjent Konrad Sejer og partneren Jacob Skarre står tilsynelatende overfor en skytetragedie i en ungdomsgjeng. Men drapet på ungjenta er kun toppen av isberget. Under lurer det mørke drifter og dype hemmeligheter hos tilsynelatende helt ordinære mennesker.

## I rollene
*Bjørn Sundquist – Konrad Sejer
*Christian Skolmen – Jacob Skarre
*Jorunn Kjellsby – Irma
*Marika Lagercrantz – Sara
*Hans Olav Brenner – Robert
*Lasse Valdal – Andreas
*Espen Sandvik – Zipo
*Linn Skåber – Sejers datter

## Se også
**[[Sejer – Svarte sekunder]]* (2006)
**[[Sejer – Elskede Poona]]* (2003)
**[[Sejer – Se deg ikke tilbake]]* (2000)

## Referanser
Tatt av kvinnen (film)

***Tatt av kvinnen*** er en norsk komedie fra 2007. Filmen er basert på debutromanen til Erlend Loe ved samme navn. Petter Næss har regi på filmen, og Trond Fausa Aurvåg spiller hovedrollen. Både Næss og Aurvåg har tidligere satt opp romanen som teaterstykke på Oslo Nye Teater. Innspillingen av filmen begynte i september 2006, og den hadde premiere 7. september 2007. Filmen hadde et besøkstall på 168 460 da den gikk på norske kinoer.

## Handling
*Tatt av kvinnen* handler om en mann som møter den kompliserte kjærligheten og den enda mer kompliserte kvinneligheten. Mannen blir invadert, forført og erobret, og skjønner etterhvert at han har fått seg kjæreste. Han finner ingen annen god forklaring på hvorfor han plutselig oppdager at det bor en pratsom dame i leiligheten hans. Hun raser gjennom tilværelsen hans med stor entusiasme, og ommøblerer den etter sin egen smak. Mannen løper fortvilt bak og forsøker å få et ord med i laget. Han er fortsatt usikker på om han egentlig skjønner seg på kjærligheten og kvinner, og bestemmer seg snart for å forsøke å forstå dem begge. Han innser at dersom forholdet skal ha plass til ham også, må han sloss for alt. Men det er ikke bare enkelt når man aldri kommer til orde.

## Rolleliste

## Priser og nominasjoner
*Tatt av kvinnen* mottok «Gledessprederen» under Den norske filmfestivalen i Haugesund, samt at den ble tatt ut til filmfestivalen i Toronto. Filmen åpnet Hollywood Film Festival i 2007 og ble også kåret til beste film i klassen Discovery Award.

Under Kanonprisen 2007 vant den tre priser og var nominert i ytterligere fire klasser. Den ble også nominert til tre klasser under Amandaprisen 2008 og var en av finalistene til Folkets Amanda. Filmen ble utvalgt til å være det norske bidraget i konkurransen om Oscar for beste fremmedspråklige film i 2008, men ble ikke nominert.

* Kanonprisen 2007:
** Beste kvinnelige hovedrolle – Marian Saastad Ottesen
** Beste mannlige hovedrolle – Trond Fausa Aurvåg
** Beste klipp – 
** Nominert til beste birolle – Peter Stormare
** Nominert til beste regi – Petter Næss
** Nominert til beste foto – 
** Nominert til beste lyddesign – 
* Amandaprisen 2008:
** Nominert til beste norske kinofilm
** Nominert til beste kvinnelige skuespiller – Marian Saastad Ottesen
** Nominert til beste filmmanus – Johan Bogaeus
** Finalist folkets Amanda

## Referanser


## Eksterne lenker
*
Vestfronten

**Vestfronten** kan referere til:

*Vestfronten på Nidarosdomen
*Vestfronten under første verdenskrig – åsted for skyttergravskrigene som kostet mange menneskeliv
* Vestfronten (andre verdenskrig) under andre verdenskrig – Hitler-Tysklands vestlige fronter mod særlig Frankrike og England 
*Vestfronten i Sovjetunionen – forsvarslinje under andre verdenskrig
*Vestfronten under den amerikanske uavhengighetskrigen – område vest for Appalachene og langs den kanadiske grensen hvor det ble kjempet under den amerikanske uavhengighetskrigen
**[[Intet nytt fra Vestfronten]]* – Erich Maria Remarques roman fra 1929 om vestfronten under første verdenskrig
Ryk eller reis

***Ryk eller reis*** er et norsk gameshow med Ingeborg Heldal som ble sendt på NRK1 sommeren 2000. Her skulle to familier konkurrere mot hverandre om en vinnerbillett verdt  kroner. Taperne fikk hver sin koffert med «sommer-rariteter». Lagene konkurrerte både i teoretiske og praktiske oppgaver: bokstavlek, puslespill, barneord, stafett, Gal Guide og Kjendisferie. Heldal var både programleder og dommer. Alle som meldte seg på til programserien måtte ha en spesiell feriehistorie å fortelle. Programmet gikk på onsdagskvelder.

Premieren ble sett av .

## Referanser


## Eksterne lenker
*
Reisesjekken

***Reisesjekken*** er et norsk underholdningsprogram som gikk på TVNorge fra 1990 til 1997. Helge Hammelow-Berg var programleder, mens Siv Stubsveen var vertinne. Lillebror Sande Larsen spilte piano. Wenche Myhre var programleder for de 16 første programmene, men kunne ikke forlenge kontrakten på grunn av andre engasjementer. Hammelow-Berg ledet 450 programmer i perioden 1991 til 1997.

*Reisesjekken* var et såkalt sjekkeprogram der en deltager fikk velge mellom tre utvalgte som satt bak en skjerm og svarte på spørsmål stilt av deltageren. Deltageren skulle på basis av denne informasjonen velge en av de tre. Sammen skulle de reise på en ferietur og siden komme tilbake til programmet og fortelle hvordan det hadde gått. Programmet gikk en gang i uka den første sesongen, men ble fra 1991 utvidet til to sendinger.

Programmet ble en stor suksess for TVNorge og ble en av de argeste konkurrentene til NRKs program på begynnelsen av 1990-tallet. Sammen med Flatlands *[[Casino (TV-program)|Casino]]* var *Reisesjekken* TVNorges store flaggskip på 1990-tallet.

## Trivia
Den kjente Frp-politikeren Øystein Hedstrøm møtte sin fremtidige kone i dette programmet i 1993.

## Referanser
Gaston Reiff

**Gaston Etienne Reiff** (født 24. februar 1921 i Braine-l'Alleud i Vallonsk Brabant, død 6. mai 1992) var en belgisk langdistanseløper. Han var Belgias første OL-vinner i friidrett.

Reiffs største suksess kom under OL 1948 i London, der han vant 5000&nbsp;m på tiden 14.14,2 og slo «det tsjekkiske lokomotivet», Emil Zátopek, som senere skulle bli Reiffs beste venn.

Reiff satte tre verdensrekorder i løpet av karrieren: I 1948 på 2000 meter, i 1949 på 3000 meter og i 1953 på 2 engelske mil. I 1951 var han innehaver av samtlige belgiske rekorder fra 1000 til 10&nbsp;000 meter. Han deltok også under OL 1952 i Helsingfors, men der brøt han 5000-meterløpet underveis. Han la opp i 1958.
 
## OL- og EM-medaljer
* OL 1948  London -  **Gull** på 5000 meter
* EM-1950  Brussel -  Bronse på 5000 meter

## Referanser


## Eksterne lenker
*
Kjetil S. Østli

**Kjetil Stensvik Østli** (født 27. juni 1975) er en norsk forfatter og journalist som jobber i *[[Aftenposten]]* (2007). Han har tidligere skrevet for blant annet *[[Universitas (avis)|Universitas]]*, *[[Morgenbladet]]* og *[[Forsvarets forum]]*.

I 2002 ble han tildelt Arne Hestenes’ journalistpris, og i 2007 NTBs språkpris.

## Utgivelser
* 
* 
* 
* 
* 
* 

## Referanser


## Eksterne lenker
* 
*  Omtale i ''Aftenposten''s nettutgave om tildelingen av NTBs språkpris
Amparo de São Francisco

**Amparo de São Francisco** er en kommune i delstaten Sergipe i nordøstregionen av Brasil.

## Referanser


## Eksterne lenker
*
Drivstoffinnsprøytning

**Drivstoffinnsprøytning** innebærer at man sprøyter inn drivstoff til luften som strømmer inn i en forbrenningsmotor gjennom spesielle dyser. I dag har dette erstattet forgasseren i så godt som alle bensinmotorer som produseres for bruk i biler. 

Den første masseproduserte personbilen med elektronisk innsprøytning var Volkswagen 1600 i 1969, mens mekanisk drivstoffinnsprøytning da hadde vært i bruk på blant annet dyrere modeller fra Mercedes-Benz i omkring 10 år. Utviklingen ble ledet av Bosch på 1930-tallet, og systemet benyttes blant annet på kampflyet Messerschmitt Bf 109 under andre verdenskrig. Den franske V8-motoren «Antoinette» som ble patentert i 1902, hadde verdens første mekaniske bensininnsprøytning.

Drivstoffmengden reguleres med trykket mot dysene, innsprøytningstid eller begge. Å opprettholde et konstant drivstofftrykk, samt å regulere innsprøytningstiden, gir en svært nøyaktig drivstoffmengde. Et konstant trykk opprettes mellom en pumpe og en bensintrykksregulator. Dette trykket, som kan være omkring 50 psi ligger på dysene, som igjen inneholder ventiler som åpnes og lukkes med elektriske signaler. Dette styres av en mikroprosessor som mottar signaler fra ulike sensorer i bilen og styrer drivstoff/luftblanding, tenning, kamstilling, instrumenter, speedometer med mer, avhengig av hvor avansert den er.

Den fremste fordelen med drivstoffinnsprøytning er at systemet doserer drivstoffet mer nøyaktig enn en forgasser. Derfor kan motoren tilpasse seg ulike driftsforhold (temperatur, belastning med mer) og alltid få rett mengde drivstoff. Dette gir en jevnere gange og lavere utslipp.
Puma (improvisasjonsensemble)

**Puma** (etablert i 2005) er et norsk improvisasjonsensemble basert i Trondheim, med musikalske referanser hentet fra rock, støy, elektronika og jazz. Puma består av Stian Westerhus på gitar, Gard Nilssen på trommer, og Øystein Moen på synthesizere. Musikken beskrives som energisk og intens. Puma har spilt en rekke konserter i ut- og innland siden starten, og har blitt holdt fram som et av de største talentene innenfor ny norsk improvisasjonsmusikk.

Den 19. mars 2007 gav Puma ut platen *Isolationism* på Bolage Records. Platen ble spilt inn i Audiopol lydstudio i Skien hos Audun Kleive i juni 2006. Allerede to måneder etter at den ble utgitt, bestemte Norsk kulturråd seg for å kjøpe inn, og videredistribuere utgivelsen for å øke tilgjengeligheten av platen.

I 2007 innledet Puma et samarbeid med lydkunstneren Lasse Marhaug, i forbindelse med feiringen av Griegjubileet 07.

## Utmerkelser
* Puma ble i 2006 tildelt prisen som «Årets unge jazzmusikere» av Rikskonsertene og Norsk Jazzforum. 
* Finalist i «Young Nordic Jazz Comets» i 2006, som ble avholdt i Reykjavík på Island

## Diskografi

, with Lasse Marhaug

## Referanser
Itaporanga d’Ajuda

**Itaporanga d'Ajuda** er en kommune i delstaten Sergipe i nordøstregionen av Brasil.

## Referanser


## Eksterne lenker
* https://web.archive.org/web/20130518153433/http://camaraitaporanga.com.br/
* http://www.itaporanga.se.gov.br
Ole Christian Iversen

:*For skøyteløperen med samme navn, se [[Ole Christian Iversen (skøyteløper)]]*

**Ole Christian Iversen** (født 26. januar 1973 i Hommelvik) er en norsk næringslivsmann og tidligere pressemann. Han er utdannet lærer, men har jobbet som journalist siden studietiden. Iversen var journalist i *[[Malvikbladet]]* 1997–2002 og redaktør 2002–2010. Han har tidligere vært daglig leder i Malvik næringsutvikling fra 2010, per 2025 er han næringssjef i Malvik kommune.

I forbindelse med Hommelvik ILs 100-årsmarkering i 2024, skrev Iversen jubileumsboka *HIL i 100 år*

## Referanser
Hellvik (Eigersund)

**Hellvik** er en bygd og et tettsted i Eigersund kommune i Rogaland. Tettstedet har  innbyggere per 1. januar , og ligger nord for Egersund. Fra gammelt av et tradisjonelt fiskesamfunn, men i dag er det få personer som lever av fiske på Hellvik.

Hellvikkaia er utskipningssted for eksporten av hvit labradoritt til hovedsakelig Sverige, Tyskland og Nederland, hvor den brukes til «hvit asfalt» og i bygg-industrien. Det hvite dagbruddet er synlig fra flere steder, sammen med store hauger med mellomstadier til ferdig pukk og singel.

Bygda er et aktivt samfunn med eget idrettslag, bedehus, skole, barnehage og mange aktive foreninger og lag for alle aldersgrupper. Bygda har blant annet egen golfbane i Maurholen, tilhørende Egersund golfklubb.

Havna på Hellvik er en av de bedre på kysten mellom Flekkefjord og Stavanger.

Hellvik er også kjent for det store byggfirmaet Hellvik Hus, de bygger bolig og fritidsboliger over hele Sør-Norge.

Den kjente vekkelsespredikanten John Olav Larssen var født på Hellvik.

## Navn
Betydningen av navnet «Hellvik» er usikker. Trolig kommer det fra gno. *Helluvík*, sammensatt av vik og helle; et flatt berg som ble brukt som laste- og losseplass. En annen mulighet er at navnet opprinnelig var *Helgavík* som kommer av det norrøne ordet «Heilagr» som i dag skrives «Hellig».

## Se også
* Hellvik stasjon

## Referanser
Trysfjorden

**Trysfjorden** er en 6 kilometer lang fjord som ligger i Søgne i Kristiansand kommune i Agder. Fjorden ligger nordøst for Ålo, vest for Trysnes. 

## Om fjorden
Trysfjorden er en terskelfjord. På innsiden av den 11 meter dype terskelen er den forholdsvis dyp – store deler av fjorden er rundt 70 meter dyp, på det dypeste er den 85 meter. I slammet på bunnen har forskere funnet krepsdyr som de mener er stedegne for fjorden. 

Trysfjorden har flere øyer og holmer. I Røsstadkilen ligger Storholmen, Notholmen, Urholmen og St. Helena. Innenfor Holmen ligger Skottholmen og i Søylekilen ligger Knibeholmen. Mellom tettstedene Lastad og Trysnes ligger Lastadholmen som i de siste årene har hatt Sørlandets største ternekoloni.

## Samferdsel og transport
Fjorden har alltid vært et sentralt sted for landtransport. Fra 1770-årene og frem til 1923, måtte veifarende langs Sørlandske hovedvei krysse fjorden med kabelferge mellom Holmen og Ospedalen. I dag er E39 lagt om Try, helt i bunnen av fjorden. I november 2022 ble strekningen avløst av Trysfjordbrua som fører E39 i motorvei rett over fjorden.  

En annen ferge fraktet reisende over sundet mellom Sønninga ved Skarpeid og Røsstadneset. Denne fergen ble i 1963 avløst av Skarpeid bro. Fra Skarpeid strekker det sterkt kuperte Trolleneset seg nordover. Øst for Trollneset ligger Søylekilen og Neverkilen.  

## Referanser
Otto Ramsbacher

**Otto Ramsbacher** (født 19. juni 1926, død 29. april 1997) var en østerriksk kokk, konditor og kjøkkensjef som kom til Norge i 1951. Han arbeidet i Norge innen skoleverket, i 28 år som faglærer og adjunkt ved Drammen Yrkesskole.  I 1981 var han med og startet Drammens kokkelaug. Han ga ut lærebøker for yrkesopplæringen, og redigerte fagbladet *Mat* og *Kjøkkensjefen*.  Hilde og Otto Ramsbachers legat på 100 000 kroner deles ut årlig.
__NOTOC__
## Utmerkelser
* André Enghs gullnål 1984
* Æresmedlem i Norges Kokkemesteres Landsforening 1984
* Kongens fortjenstmedalje 1996

## Utgivelser
* *Kokkekunst 2000* (1993).  Med Arvid Skogseth
* *Yrkeslære – kjøkkenteori i praksis*

## Referanser
Johannes Eccard

**Johannes Eccard** (født 1553 i Mühlausen/Thüringen, død høsten 1611 i Berlin) var en tysk komponist som var en av de fremste representantene for protestantisk kirkemusikk på 1500-tallet. Eccards om lag 250 sakrale og verdslige flerstemmige sanger ble godt kjent.

## Liv
I perioden 1571–1573 var han sanger i hoffkapellet i München og var samtidig elev av Orlande de Lassus. Han kom til bankmannen Jacob Fugger i Ausburg i 1578. Senere, i 1580, tok Eccard jobben som kapellmester ved hoffkapellet i Köningsberg, (nå Kaliningrad, Russland) hvor han i 1604 også ble forfremmet til førstekapellmester. Han takket i 1608 ja til en lignende stilling ved Johan Sigismunds hoffkapell i Berlin.

## Referanser
Abreulândia

**Abreulândia** er en kommune i delstaten Tocantins i nordregionen av Brasil.

## Referanser


## Eksterne lenker
*
Dehler 34 (2007)

**Dehler 34** er en kjølbåt konstruert av Simonis & Voogd i 2007. Båten har finnekjøl med bulb og spaderor. Akterspeilet er åpent og i kokpiten er det langsgående benker med løygangen i akterkant, og umiddelbart akter om denne er et stort ratt montert.
Innvendig er båten tradisjonelt innredet med bad og kartbord i fartretningen på styrbord, og dobbelt akterkøye og bysse på babord. Frem for dette finnes en «U»- og en langsgående sofa med bord imellom. I forpiggen finnes det en dobbeltkoye og skape.
Titt Fasmer Dahl

**Pauline Mathilde «Titt» Fasmer Dahl** (1903–1985) var en norsk journalist og forfatter av flere bøker for unge jenter.

## Liv og virke
Faren Alf Fasmer Dahl var prest, og familien bodde flere steder i hennes oppvekst, blant annet Antwerpen. Hun tok examen artium ved Nissens Pikeskole i Oslo og studerte bibliotekfag i Frankrike. 

Etter kortvarige opphold i *[[Oslo Illustrerte]]* og *[[Kvinner og Klær]]*, ble hun engasjert i *[[Allers]]* i 1943. Der ble hun under den andre verdenskrig kjent som redaktør av spalten «Alle Piker-klubben», da under pseudonymet «Tante Trine».  Hun skrev også for *[[Alle Kvinner]]*.

Under andre verdenskrig engasjerte Titt Fasmer Dahl seg i det illegale pressearbeidet. Fra sommeren 1944 frem til frigjøringen i mai 1945 var hun med i redaksjonen til den illegale avisen *Innspurten*, som etter hvert hadde et opplag på 1000&nbsp;eksemplarer. Redaktør for *Innspurten* var Karin Holst Hemsen, og foruten Titt Fasmer Dahl var Niels J. Mürer med i redaksjonen.

## Utgivelser
* 1943: *[[Alle pikers bok]]*, Gyldendal
* 1946: *Det var engang en spillemann. Fire eventyr om musikkens mestere*, Aschehoug – Ill. av Knut Yran
* 1947: *Trollmenn i Toneheimen. Tre nye eventyr om musikkens mestere*
* 1948: *Alle pikers nye bok*, Gyldendal
* 1949: *Alle piker vil bli til noe*, Gyldendal – Yrkesrettledning
* 1950: *Eventyr i toner: Chopin – Schumann – Brahms*, Aschehoug
* 1954: *Eventyret om [[Albert Schweitzer]]*, Gyldendal – Ill. av Oscar Reynert Olsen og oversatt til flere språk
* 1958: *Ungdommens musikkbibliotek. Bach – Händel – Haydn*, Aschehoug – Ill. av Chrix Dahl
* 1970: *Musikkens store B'er* – Ill. av Chrix Dahl
* 1971: *De tryllet i toner. Händel. Haydn. Mozart*, Gyldendal – Ill. av Chrix Dahl

; På andre språk
* *Der var engang en spillemand. Fire eventyr om musikkens mestre**, dansk utgave ved Svend Hoffmeyer. (P.Haase & Søns Forlag, 1950). (Om Haydn, Mozart, Bull, Grieg.)
* *Det var en gång en speleman. Tre berättelser om musikens mästare**  Svensk oversettelse av Ulrika Widmark, illustrert av Annie Bergman. (Svensk läraretidnings förlag, 1951). (Om Haydn, Mozart, Grieg.)

## Referanser
Fotheringhay Castle

**Fotheringhay Castle** var en festning i landsbyen Fotheringhay omkring seks km nord for markedsbyen Oundle i Northamptonshire. I dag (på 2010-tallet) er det er bare noen voller og hauger med tegl som er bevart av den historiske festningen.

Den ble antagelig grunnlagt av Simon de Senlis, jarl av Northampton som en enkel normannisk festningsanlegg som dekket nordsiden av elvene Nene. Byggherren var Simon de St. Liz, som startet arbeidet omkring år 1100. I 1113 ble eierskapet overført til prins David I av Skottland da han giftet seg med Simons enke, Maud, hertuginne av Huntingdon. Festningen ble deretter arvet av de skotske prinsene fram til tidlig på 1200-tallet da den ble konfiskert av kong Johan av England. Ved 1220 ble festningen kontrollert av Ranulf de Blondeville, 6. jarl av Chester. I januar det følgende året ble festningen kortvarig erobret av William II de Forz, 3. jarl av Albemarle, som en del av hans opprør mot kong Henrik III. Forz forlot festningen og Henrik III tok kontrollen over det. Den forble på kongelige eie fram til styret til Edvard II

Det var et foretrukket residens for hertugene av York, og flere av dets medlemmer ble født her, blant annet Margaret av York, hertuginne av Burgund, i 1446, og Rikard III i 1452. Det var også det endelige sted for fengslingen av Maria Stuart, skottenes dronning, som ble dømt og henrettet i festningen i 1587. Til tross for festningens størrelse og betydning, forfalt den i løpet av den siste perioden under Elisabeth I av England. Ved 1635, mindre enn 50 år etter Maria Stuarts henrettelse var den i ruiner, og ble deretter revet og det meste av dens murverk ble fjernet. Hva som ble igjen var hovedsakelig jordverk og skanser. Stedet er beskyttet som et vernet arkeologisk område og historisk monument av nasjonal betydning. Det er åpent for besøkende.

## Referanser


## Eksterne lenker
* «Fotheringhay Castle», *CastleUK.net*
Araguaína

**Araguaína** er en kommune i delstaten Tocantins i nordregionen av Brasil.

## Referanser


## Eksterne lenker
* 
* http://wikimapia.org/#y=-7228974&x=-48120117&z=9&l=9&m=a
Virtual Earth

**Virtual Earth** er en virtuell globus utviklet av Microsoft, der man har muligheten til å se på satellittbilder av jordkloden. Det er fritt fram for utviklere å lage programmer som legger til tilleggsinformasjon oppå satellittbildene.

## Se også
*Google Earth
*World Wind

## Eksterne lenker
* Informasjon og nyheter om Virtual Earth
Pau d’Arco (Tocantins)

**Pau d'Arco** er en kommune i delstaten Tocantins i nordregionen av Brasil.

## Referanser


## Eksterne lenker
* https://web.archive.org/web/20070929100048/http://www.marianapimentel.rs.cnm.org.br/portal1/intro.asp?iIdMun=100117095